### Beslutninger

Fremsendes til Børn og Unge-udvalget til behandling i henhold til beslutning i byrådets møde den 18. december 2024.

###

Forslag om ændring i skoledistrikt for Næringen og Nyringen fra 2029 og opdatering af Styrelsesvedtægt for folkeskolerne i [adresse].

### Resume

Vorrevangskolens distrikt foreslås udvidet ved at flytte adresserne i boligområdet Næringen og Nyringen fra Ellevangskolens distrikt. Bilag 1 viser området på et kort. Ændringen foreslås gennemført fra 2029. Forslaget udspringer af et forslag fra Vorrevangskolens bestyrelse.

Styrelsesvedtægten for folkeskolerne i [adresse] er blevet gennemskrevet og opdateret. Styrelsesvedtægten skal vedtages af byrådet. Der foreslås samtidig en delegation til rådmanden for Børn og Unge for så vidt angår fremtidig vedligeholdelse af styrelsesvedtægten.

Både forslaget til distriktsændringer og forslaget til opdateret styrelsesvedtægt og delegation har været i høring og bakkes op af høringsparterne.

### Beslutningspunkter

Det indstilles:

At 1) adresserne i boligområdet Næringen og Nyringen indgår i [adresse] i stedet for Ellevang-skolens distrikt med virkning fra 2029

At 2) mindre søskende til elever, der i 2029 går på Elle-vangskolen, tildeles en søskendegaranti til indskrivning på [adresse]

At 3) byrådet godkender forslaget til Styrelsesvedtægt for folkeskolerne i [adresse] (bilag 3)

At 4) det delegeres til rådmanden for Børn og Unge at opdatere styrelsesvedtægten ved nye byrådsbeslutninger eller lovgivning.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 03-12-2024

Aksel Berg: 5

Fremsendes til [adresse] med bemærkning, at Magistraten i mødet den 3. december 2024 anbefaler, at byrådet tiltræder Magistratsafdelingen for Børn og Unges indstilling af 20. november 2024.

Radikale Venstre, Venstre og Det Konservative Folkeparti tog forbehold.

Socialdemokratiet tog forbehold vedrørende dato for ændring i 2029 i forhold til udvikling i beboersammensætningen.

Udvalg: Børn- og Unge-udvalget

Dato: 15-01-2025

Aksel Berg: 3

Kenneth Larsen, Ronja Andersen, Frederikke Schou og Simone Karlsen kunne tiltræde indstillingen i overensstemmelse med Magistratens anbefaling med følgende bemærkninger:

Udvalget ser positivt på den lokale proces og ønsket til at omlægge boligområdet i Næringen og Nyringen til Vorrevangskolens distrikt. Distriktsændringen er med til at sikre en bæredygtig skoledrift og balanceret elevsammensætning på Vorrevangskolen og Ellevangskolen fremadrettet samt en kortere skolevej til distriktsskolen.

Da lokalplansprocessen til udviklingsplan for [adresse], hvor boligområdet Næringen og Nyringen indgår, endnu ikke er gennemført, er der behov for at følge boligudviklingen og elevtallet i området tæt i sammenhæng med den kommende distriktsændring i 2029.

Udvalget anmoder derfor Børn og Unge om en midtvejsstatus med mulighed for at kunne udsætte distriktsændringen, hvis der viser sig et behov herfor. Midtvejsstatus skal være med afsæt i skoleprognoserne i 2027 samt den generelle udvikling i omdannelsen af boligområdet.

Åge Johansen og Anne Krogh tog forbehold.

Margrethe Vestergaard var forhindret i at deltage i udvalgets behandling af sagen.

Udvalg: [adresse]

Dato: 22-01-2025

Aksel Berg: 8

Tilbagesendes Magistratsafdelingen for Børn og Unge med bemærkning, at byrådet i sit møde den 22. januar 2025 har vedtaget Magistratens indstilling i overensstemmelse med erklæring fra Børn og Unge-udvalget af 15. januar 2025 med 15 stemmer for (Socialdemokratiet, Socialistisk Folkeparti, Enhedslisten de Rød-Grønne, Liberal Alliance, Moderaterne og Alternativet) og 12 stemmer imod (Det Konservative Folkeparti, Venstre, Radikale Venstre og Danmarksdemokraterne).

Enhedslisten de Rød-Grønnes byrådsgruppe tog forbehold for tidsperspektivet i indstillingens At 1 og At 2 med bemærkning om, at Enhedslisten finder ikke, at det er sagligt begrundet at udsætte virkningen at skoledistriktsændringen til 2029, ændringen bør have virkning fra skoleåret 2025-2026.

Magistratsafdelingen for Børn og Unge udarbejder notat.